48.ΑΠΟΦΑΣΙΣ ΥΠΟΥΡΓΟΥ ΕΣΩΤΕΡΙΚΩΝ Αριθ. 34076 της 24 Μαΐου/26 Αυγ. 1955 (ΦΕΚ Β' 156) Περί τρόπου αναγνωρίσεως και πληρωμής των ηυξημένων συντάξεων των Δήμων και Κοινοτήτων κατόπιν της υπ' αριθ. 342/1954 πράξεως του Υπουργικού Συμβουλίου. Έχοντες υπ' όψει του άρθρ. 4 της υπ' αριθ. 30443 της 22ας Μαΐου 1954 κοινής αποφάσεως των Υπουργών Εσωτερικών και Οικονομικών «περί αυξήσεως των υπό των Δήμων, Δημοτικών Αγαθοεργών Ιδρυμάτων και Κοινοτήτων καταβαλλομένων συντάξεων». Αποφασίζομεν: 1.Η καταβολή των κατά τα άρθρ. 1 έως 5 της υπ' αριθ. 342/1954 πράξεως του Υπουργικού Συμβουλίου πολεμικών συντάξεων και επιδομάτων ενεργηθήσεται οίκοθεν παρά των Δήμων, Δημοτικών Αγαθοεργών Ιδρυμάτων και Κοινοτήτων επί τη βάσει των εγγραφών των παρ' αυτοίς τηρουμένων μητρώων των αναφερομένων εις την ιδιότητα των συνταξιούχων και το ποσόν της συντάξεως και επιδόματος. 2.Τα ποσά των κατά την ως άνω πράξιν ηυξημένων συντάξεων θέλουσι τελικώς αναγνωρισθή δια διαταγής του Γενικού Διευθυντού του Υπουργείου Εσωτερικών. 29.Δ.β.46-48 Συντάξεις Θυμάτων πολέμου 1940 3.Η αναγνώρισις των κατά το άρθρ. 1 της αυτής ως άνω πράξεως συντάξεων και επιδομάτων ενεργηθήσεται δι' ειδικής δι' έκαστον συνταξιούχον διαταγής του Γενικού Διευθυντού του Υπουργείου Εσωτερικών. Μέχρι της εκδόσεως της κατά το προηγούμενον εδάφιον διαταγής θα καταβάλληται οίκοθεν παρά των Δήμων, Δημοτικών Αγαθοεργών Ιδρυμάτων και Κοινοτήτων, έναντι της αυξήσεως, ποσοστόν επί της ήδη καταβαλλομένης συντάξεως, καθορισθησόμενον κατά κατηγορίαν συντάξεων υφ' ημών. Το ποσοστόν τούτο θα καταβάλληται έναντι αποδείξεως και θα βαρύνη τα οικεία κεφάλαια και άρθρα του προϋπολογισμού των εξόδων του Δήμου ή του Δημοτικού Αγαθοεργού Ιδρύματος ή της Κοινότητος του οικονομικού έτους, του οποίου θα ενεργήται η πληρωμή του ποσοστού τούτου. 4.Εάν κατά τον οριστικόν καθορισμόν της ηυξημένης συντάξεως προκύπτη διαφορά υπέρ των συνταξιούχων, αύτη θα καταβάλληται έναντι αποδείξεως και θα βαρύνη τα οικεία κεφάλαια και άρθρα του προϋπολογισμού των εξόδων του Δήμου ή του Δημοτικού ή Αγαθοεργού Ιδρύματος ή της Κοινότητος του οικονομικού έτους, εντός του οποίου θα εκδίδεται η κατά την προηγουμένην παράγραφον διαταγή. Εάν τουναντίον κατεβλήθη ποσόν μείζον της δικαιουμένης αυξήσεως, το επί πλέον καταβληθέν θα βεβαιούται οίκοθεν παρά του οικείου Δήμου ή Δημοτικού ή Αγαθοεργού Ιδρύματος ή Κοινότητος και θα εισπράττεται δια παρακρατήσεως εκ της καταβαλλομένης μηνιαίας συντάξεως συμφώνως προς την παρ. 2 του άρθρ. 30 του Ν.Δ. 1827/1942. 